CELEX: 32021D0393
Language: lv
Date: 2021-03-01 00:00:00
Title: Padomes Lēmums (ES) 2021/393 (2021. gada 1. marts) par nostāju, kas Eiropas Savienības vārdā ir jāieņem ar Līgumu par Eiropas Ekonomikas zonu izveidotajā EEZ Apvienotajā komitejā attiecībā uz grozījumiem EEZ līguma 10. protokola par pārbaužu un formalitāšu vienkāršošanu saistībā ar preču pārvadājumiem II.a nodaļā un I un II pielikumā

5.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 77/27
               
            
         PADOMES LĒMUMS (ES) 2021/393
         (2021. gada 1. marts)
         par nostāju, kas Eiropas Savienības vārdā ir jāieņem ar Līgumu par Eiropas Ekonomikas zonu izveidotajā EEZ Apvienotajā komitejā attiecībā uz grozījumiem EEZ līguma 10. protokola par pārbaužu un formalitāšu vienkāršošanu saistībā ar preču pārvadājumiem II.a nodaļā un I un II pielikumā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Līguma par Eiropas Ekonomikas zonu (1) (“EEZ līgums”) 10. protokolā par pārbaužu un formalitāšu vienkāršošanu saistībā ar preču pārvadājumiem un par muitas drošības pasākumiem (“Protokols”) EEZ ar Apvienotās komitejas Lēmumu Nr. 76/2009 (2) izdarīja grozījumus, kas stājās spēkā 2009. gada 1. jūlijā.
                  
               
                     (2)
                  
                  
                     Saskaņā ar EEZ līguma 98. pantu Apvienotā komiteja, kura izveidota ar Līgumu par Eiropas Ekonomikas zonu (“EEZ Apvienotā komiteja”), savā nākamajā sanāksmē vai vēstuļu apmaiņā var pieņemt lēmumu, ar ko groza Protokola II.a nodaļu un pielikumus.
                  
               
                     (3)
                  
                  
                     Saskaņā ar Protokola 9.h panta 3. punktu Protokola II.a nodaļā un I un II pielikumā ir jāizdara grozījumi, lai ņemtu vērā izmaiņas Savienības tiesību aktos jautājumos, uz kuriem attiecas minētā nodaļa un minētie pielikumi. Turklāt, ja lēmumu nav iespējams pieņemt tā, lai nodrošinātu vienlaicīgu protokola grozījumu un Savienības tiesību aktu grozījumu īstenošanu, grozījumus, kas paredzēti lēmuma projektā, kurš iesniegts Līgumslēdzējām Pusēm apstiprināšanai, jāpiemēro provizoriski, tiklīdz tas ir iespējams, no 2021. gada 15. marta, un pienācīgi ievērojot Līgumslēdzēju Pušu iekšējās procedūras. Minētais izvēlētais datums sakrīt ar Importa kontroles sistēmas 2, kurā ir piekritusi piedalīties Norvēģija, pirmā laidiena datumu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem EEZ Apvienotajā komitejā attiecībā uz grozījumiem Protokola II.a nodaļā un I un II pielikumā, jo minētie grozījumi Savienībai būs saistoši.
                  
               
                     (5)
                  
                  
                     Tādēļ Savienības nostājas EEZ Apvienotajā komitejā pamatā vajadzētu būt lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem nākamajā ar Līgumu par Eiropas Ekonomikas zonu izveidotās EEZ Apvienotās komitejas sanāksmē vai vēstuļu apmaiņā attiecībā uz grozījumiem minētā līguma 10. protokola II.a nodaļā un I un II pielikumā, pamatā ir EEZ Apvienotās komitejas lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 1. martā
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 1, 3.1.1994., 3. lpp.
         
         
            (2)  EEZ Apvienotās komitejas lēmums Nr. 76/2009 (2009. gada 30. jūnijs), ar ko groza EEZ līguma 10. protokolu par pārbaužu un formalitāšu vienkāršošanu attiecībā uz preču pārvadājumiem un 37. protokolu, kurā ietverts 101. pantā paredzētais saraksts (OV L 232, 3.9.2009., 40. lpp.).
         
            (3)  Skatīt dokumentu ST 5661/21 http://register.consilium.europa.eu.